Quina temàtica explora el text següent?
Una superfície d'erosió (geologia, geomorfologia) és una superfície del terreny relativament plana, producte de l’erosió que ha truncat o bisellat una capa resistent. En general és una superfície plana i extensa elaborada com a conseqüència de l’arrasament dels relleus per l’erosió, especialment de les àrees deformades i que decapita les roques subjacents, dures o blanes.Superfície obrada per la pèrdua de material disgregat per la meteorització i el transport continuat durant períodes llargs. El terme final és el peneplà.( Sin.: superfície d’aplanament o superfície de degradació.) en erosion surface, surface of denudation; es superfície de erosión; fr surface d’érosion. El terme superfície d'erosió s’oposa al de superfície estructural.Les superfícies d'erosió són un concepte que pressuposa aixecaments tectònics intermitents, separats per períodes d'estabilitat, cosa que implicaria superfícies escalonades o fins i tot peneplans dins la lògica davisiana. Pocs àmbits mundials s'han vist lliures d'aquesta interpretació geomorfològica.. Existeixen planes erosionals d'origen marí plio-plistocènic, autèntiques rases eixamplades ocasionalment per glacificació o pedimenació. Els escalonaments de superfícies, ja siguin d'erosió o d'al·luvionament (elaborades en milions o en desenes de milions d'anys), suggereixen o demostren alternances morfoclimàtiques.En general, la superfície d'erosió es descriu com la superfície plana geogràfica, que és el producte d'un cicle complet o incomplet d'erosió (Gilbert 1877). Molts estudiosos han descrit la superfície d'aplanament amb diferents paraules com ara 'Peneplain' (Davis) "Pediplain" (LC King), "Panplain" (Crickmay), "Etchplain" (Wayland 1934, Thomas), "Panfan" (AC Lawson) [...] i "superfície denudada" (Budel 1957) . A més, hi ha algunes superfícies d'erosió menors com platges laterals de vall (terrasses), bancals fluvials i bancs marins (de plataforma).
El text tracta sobre geologia.